– Politiet og brann rykker ut etter melding om mann som heller brennbar væske på rådhuset og tenner på, opplyste Sør-Øst politidistrikt på Twitter litt etter klokken 10.30.

Politiet fikk flere meldinger om hendelsen. Mannen forsvant fra stedet og flere politipatruljer leter etter mannen, melder TV 2.

– Vitner har sett en flamme bli antent, men selve bygningen har ikke tatt fyr da den er bygd i mur, opplyser politiet.

– Det var en melder som ringte inn og beskrev mannen som gråhåret med rød bukse og mørk jakke. Han skal ha sprutet bensin på rådhuset og prøvd å tenne på, sier operasjonsleder Trond Egil Groth ved politiet i Søndre Buskerud.

Politiet ønsker nå tips for å finne mannen.

– Vi har flere patruljer ute i Kongsberg nå, og prøver å finne han.

Senere lørdag ettermiddag opplyser politiet at de tror de vet hvem som står bak forsøket, men at han foreløpig ikke er funnet.